# Myrskylän Kirjastogallerian säännöt, hakemus ja sopimus

Myrskylän kirjasto tarjoaa avoimen ja maksuttoman näyttelytilan. Näyttelytila on varattavissa kuukaudeksi kerrallaan. Näyttelytilaan on hyvä tutustua ennen näyttelyn pystytystä.

**Tila ja tarvikkeet**

Näyttelytila sijaitsee Myrskylän kirjastossa (Virastotie 5).

Seinillä on kiinteä ripustusjärjestelmä:

* Isompi seinä: Kiskon leveys 200 cm | ripustusvaijerit 150 cm, 5 kpl | ripustuskoukkuja 18 kpl
* Pikkuseinä: Kiskon leveys 200 cm | ripustusvaijerit 50 cm, 5 kpl | ripustuskoukkuja 5 kpl

Mahdollisuus myös lukittavan vitriinin käyttöön:

* Vitriini 50 x 50 cm, korkeus 180 cm. 4 hyllyä.

Näyttelytilan yhteydessä on pieni pöytä esittelymateriaaleille.

**Ripustus ja purku**

Näytteilleasettaja huolehtii näyttelyn pystytyksestä ja purkamisesta sekä niissä tarvittavista välineistä, sovitun aikataulun mukaisesti. Jos tarvitset tikkaita, mainitse tarpeesi etukäteen, kirjasto varaa ne käyttöösi.

**Tiedotus ja markkinointi**

Näytteilleasettaja vastaa näyttelyn tiedottamisesta ja markkinoinnista, kuten julisteista, mediatiedotteista ja kutsuista sekä muusta näyttelyaineistosta (portfolio, CV, näyttelyluettelo).

Kirjasto voi jakaa *valmista markkinointimateriaalia* omissa kanavissaan.

Seuraavat tiedot tulee toimittaa osoitteeseen [kirjasto@myrskyla.fi](mailto:kirjasto@myrskyla.fi) viimeistään kaksi viikkoa ennen näyttelyn alkua:

* Esittelyteksti tapahtuman tai näyttelyn sisällöstä, mahdollisuuksien mukaan sekä suomeksi että ruotsiksi.
* Yksi kuva näyttelyaineistosta, tms. esittelykuva. Kuvan resoluutio tulee olla vähintään 96 dpi. Kuvan tulee olla jpeg-muodossa ja mielellään vaakakuva.

**Vahingonkorvausvastuu ja vakuutus**

Kirjasto ei vastaa näyttelyaineistosta eikä sitä ole vakuutettu kirjaston toimesta. Järjestäjä huolehtii tarvittaessa itse vakuutuksen hankkimisesta.

Mikäli näytteilleasettaja aiheuttaa vahinkoa kirjaston tiloissa, vahingonkorvauslain mukaan hän vastaa vahingosta.

Huomioitavaa: Kirjastossa on omatoimiaikoja, jolloin näyttelytilassa ei ole henkilökuntaa paikalla. Tilassa on tallentava kameravalvonta.

**Hakemus pääkirjaston näyttelytilasta**

Toimita hakemus sähköpostitse osoitteeseen [kirjasto@myrskyla.fi](mailto:kirjasto@myrskyla.fi) tai suoraan kirjastoon.

Näyttelyn nimi:

Toivomus näyttelyn ajankohdaksi:

Näyttelyn järjestäjän / yhteyshenkilön nimi:

Osoite:

Sähköposti: Puh.:

Näyttelyn aihe lyhyesti:

**Sopimus**

Näyttelyn pystytyspäivä: \_\_\_\_\_\_\_\_\_\_\_\_\_ Näyttelyn purkupäivä: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aika ja paikka Kirjaston yhteyshenkilön allekirjoitus

**Allekirjoittamalla** sitoudun huolehtimaan kaikista näyttelyyn liittyvistä kustannuksista ja toimenpiteistä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aika ja paikka Järjestäjän tai vastuuhenkilön allekirjoitus